અમદાવાદ: અમદાવાદ મ્યુનિસિપલ કોર્પોરેશનના નવા સીમાંકન બાદ કુલ ૪૮ વોર્ડ હોઇ વોર્ડદીઠ ચાર કોર્પોરેટરની પેનલ સ્થાનિક વિસ્તારના નળ, ગટર અને રસ્તા જેવી બુનિયાદી સુવિધાની સમસ્યા ઉકેલવા જવાબદાર ગણાય છે. કોર્પોરેશનમાં એક દાયકાથી વધુ સમયથી ભાજપનું શાસન છે. શહેરના બે ધારાસભ્ય છોડીને અન્ય સઘળા ૧૪ ધારાસભ્ય ભાજપના છે. એક પ્રકારે અમદાવાદ ભાજપનો ગઢ હોવા છતાં આશ્ચર્યજનક રીતે જે તે વોર્ડમાં ઊભરાતી ગટર જેવા સામાન્ય પ્રશ્ન સ્થાનિક ધારાસભ્યને બળાપો ઠાલવવો પડે છે. તાજેતરમાં અસારવા અને શાહીબાગ વોર્ડમાં ઠેકઠેંકાણે ગટરો ઊભરાતી હોઇ પરેશાન થતી પ્રજાની પીડાને વાચા આપવાની અસારવાના ધારાસભ્યને ફરજ પડી હતી.